નવી દિલ્હીઃ દેશમાં પેટ્રોલ ડીઝલના ભાવ દિવસે ન વધે તેટલા રાતે અને રાતે ન વધે તેટલા દિવસે વધી રહ્યા છે. હાલ આ ભાવ પાછલા કેટલાય મહિનાની ઉપરની સપાટીને તોડીને ઉપર ટ્રેન્ડ કરી રહ્યા છે. તો બીજી તરફ સરકારે તાજેતરમાં જ સ્પષ્ટ સંકેત આપ્યા હતા કે તેઓ પેટ્રોલ ડીઝલ પર ડ્યુટી ઓછી નહીં કરે. તો બીજી તરફ પેટ્રોલિયમ મંત્રી ધરેમેન્દ્ર પ્રધાને મધ્યમ વર્ગને જલ્દી રાહત આપવા માટે સરકાર પ્રયત્નશીલ હોવાનું જાણાવ્યું હતું. આ સાથે તેમણે કહ્યું કે આ વધારો ફક્ત કામચલાઉ છે. આ માટે ક્રુડ ઓઇલ પેદા કરતા દેશોમાં ઓછા ઉત્પાદનથી આંતરરાષ્ટ્રીય બજારમાં ભાવવધારાને જવાબદાર ગણાવ્યો હતો.